Hindistonning Uttar-Pradesh shtatida avtobusning yuk mashinasi bilan to‘qnashuvi oqibatida 22 kishi halok bo‘ldi

Hindistonning Uttar-Pradesh shtatida avtobusning yuk mashinasi bilan to‘qnashuvi oqibatida 22 kishi halok bo‘ldi, 19 kishi jarohatlandi. Bu haqda “RBK” xabar berdi.

To‘qnashuvdan so‘ng avtobusda yong‘in boshlandi. Unda 38 yo‘lovchi, ikki haydovchi va bir chiptachi bo‘lgani bildirilmoqda. 
Shifokorlarga ko‘ra, tanalar kuchli darajada kuyganligi sababli qurbonlar shaxsini aniqlash mushkul bo‘lmoqda. 
Barcha jabrlanganlar kasalxonalarga yetkazildi. Ulardan 6 nafarining holati og‘ir sifatida baholanmoqda.